Številka: 032-3/2010-30

 **ZAPISNIK**

23. redne seje Občinskega sveta občine Rogašovci, ki je bila **v četrtek, 19. 12. 2013, ob 18. uri** v prostorih kulturne dvorane v Svetem Juriju 13 b. Sejo je vodil župan občine, Edvard Mihalič.

**Prisotni**:

* župan občine Edvard Mihalič
* člani občinskega sveta: Suzana Turha, Julijana Meckar, Anton Buček, Marija Mekiš, Jožica Fükaš, Karel Horvat, Andrej Kisilak, Simon Kranjec, Drago Kikec, Majda Bunderla, Jožef Bagar, Stanko Baranja, Branko Novak, Andreja Nemec, Martin Ficko ;
* Marija Saje tajnica občine, poslovna sekretarka Simona Janič, Dragica Tomović, finančnik II, Nataša Hašaj- sam. strok. delavka

***Tč. 1– Otvoritev seje in ugotovitev sklepčnosti***

Župan je pozdravil vse navzoče in ugotovil, da je občinski svet sklepčen ( prisotnih 15 članov občinskega sveta).

***Tč. 2–Obravnava in potrditev dnevnega reda***

Na predlagani dnevni red ni bilo pripomb, zato je bil le ta potrjen in izglasovan s sklepom:

**S K L E P št. 239**

**Sprejme se naslednji DNEVNI RED:**

1. **Otvoritev seje in ugotovitev sklepčnosti.**
2. **Obravnava in potrditev dnevnega reda.**
3. **Pregled in potrditev zapisnika 22. seje Občinskega sveta Občine Rogašovci.**
4. **Odlok o proračunu Občine Rogašovci za leto 2014, Obravnava in sprejem letnega načrta ravnanja z nepremičnim premoženjem občine Rogašovci za leto 2014, Sklep o določitvi odstotka vrednosti pravnih poslov, ki jih lahko župan sklene ne glede na njihovo vključenost v veljavni načrt ravnanja s stvarnim premoženjem- 1. obravnava**
5. **Odlok o načinu izvajanja obveznih občinskih gospodarskih javnih služb obdelave mešanih komunalnih odpadkov in odlaganja ostankov predelave ali odstranjevanja komunalnih odpadkov v Občini Rogašovci – 1. Obravnava**
6. **Obravnava Sklepa o določitvi cen programov in števila otrok v oddelkih v vzgojno varstvenih enotah pri JVIZ OŠ Sveti Jurij.**
7. **Sofinanciranje delovanja Dnevnega centra za otroke in mladostnike Kekec.**
8. **Pristop Občine Rogašovci h konvenciji županov.**
9. **Pobude in vprašanja.**
10. **Razno.**

**Pred glasovanjem je bilo prisotnih 15 članov** občinskega sveta, od tega je 15 **članov glasovalo ZA**. **DNEVNI RED**  **JE BIL POTRJEN.**

***Tč. 3– Pregled in potrditev zapisnika 22. redne seje Občinskega sveta Občine Rogašovci***

Pripomb na zapisnik 22. redne seje občinskega sveta ni bilo, zato je bil dan na glasovanje

**S K L E P št. 240**

**Potrdi se zapisnik 22. redne seje Občinskega sveta Občine Rogašovci.**

**Pred glasovanjem je bilo prisotnih 13 članov** občinskega sveta, od tega je **15 članov glasovalo ZA**.

Sklep **JE BIL sprejet.**

***Tč. 4 – Odlok o proračunu Občine Rogašovci za leto 2014, Obravnava in sprejem letnega načrta ravnanja z nepremičnim premoženjem občine Rogašovci za leto 2014, Sklep o določitvi odstotka vrednosti pravnih poslov, ki jih lahko župan sklene ne glede na njihovo vključenost v veljavni načrt ravnanja s stvarnim premoženjem- 1. obravnava***

Uvodne obrazložitve k tej točki je podal župan. Povedal je naslednje:

* da je leto 2014 prehodno leto (zadnje leto finančne perspektive 2007**-2013 in prvo leto** nove finan. perspektive 2014-2020);
* v letu 2014 moramo dokončati projekte, za katere so pogodbe že sklenjene in pripraviti projekt za 2014-2020, potrebujemo vizijo razvoja do leta 2020 (infrastrukturni del je jasen: urediti čiščenje odpadnih voda, napeljati vodovod do vsakega gospodinjstva, obnoviti cestno omrežje in dokončati ureditev športnega centra). Manjka pa ideja razvoja gospodarstva, podjetništva, kmetijstva, turizma ipd. Tu smo sami premajhni, potrebna je skupna akcija vsega Goričkega, Prekmurja in Pomurja;
* glavnino prihodkov občine predstavlja dohodnina in finančna izravnava. V predlogu proračuna to znaša 2.102.994,00 EUR, kar je skoraj 100.000,00 EUR manj od leta 2010 (odhodki se nam povečujejo, prihodki pa zmanjšujejo);
* po predlogu proračuna naj bi prihodki znašali 3.395.687,00 EUR, obveznih odhodkov je za 2.313.084,00 EUR in 1.082.603,00 EUR za investicije, vendar je v tem znesku že 763.539,00 EUR za že sklenjene pogodbe, ki se po dinamiki izvajajo v letu 2014 (2. raza kanalizacije, ureditev večnamenskega doma v Serdici in parkirišča pri vrtcu ter izgradnja vodovoda) tako, da za razporejanje ostaja le nekaj nad 300.000,00 EUR;
* nekateri predlogi odborov so vredni tehtnega razmisleka, pri spreminjanju predloga proračuna pa seveda ne smemo pozabiti na uravnoteženje proračuna. Nekaj nejasnosti je še, likvidnostne težave niso rešene, zato predlaga, da se o upravičenih predlogih odborov razpravlja ob sprejemanju rebalansa.

Julijana Meckar kot predsednica odbora za proračun je povedala, da so delovna telesa opravila seje na temo sprejemanja proračuna, prav tako pa je bila skupna seja predsednikov delovnih teles, odbora za proračun te občinske uprave z županom. Razprava je razvidna iz priloženega zapisnika h gradivu za današnjo sejo.

Razpravljali so: Andrej Kisilak, Branko Novak, Jožica Fükaš, Andreja Nemec, Anton Buček, Stanko Baranja

Razpravljavce je zanimala predvsem problematika izgradnje kanalizacije (malih čistilnih naprav ter kanalizacija v romskih naseljih) ter stroški, ki bodo pri tem nastali, izgradnja vodovoda, čiščenje odpadnih voda, javne razsvetljave, odkup oz morebitna prodaja nekaterih nepremičnin (zgradba v Svetem Juriju, zgradba v Serdici, Dajčov mlin), sofinanciranje delovanja MIR – delo se opravlja pomanjkljivo in nekorektno) ter asfaltiranje cest do gospodinjstev, katera so do tega upravičena.

Odgovori so bili podani med samo razpravo in po njej s strani župana in občinske uprave.

Po splošni razpravi o predlogu proračuna župan ugotavlja, da se lahko nadaljuje postopek sprejemanja proračuna, zato je dal na glasovanje

**S K L E P št. 241**

**Sprejme se Odlok o proračunu občine Rogašovci za leto 2014 v prvi obravnavi.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

Glede na to, da so delovna telesa obravnavala predlog proračuna občine Rogašovci za leto 2014 in ni bilo nanj posebnih pripomb, župan predlaga, da se sprejme

**S K L E P št. 242**

**Na tej seji se opravi tudi druga obravnava predloga Odloka o proračunu občine Rogašovci za leto 2014.**

**Pred glasovanjem je bilo prisotnih 15 članov** občinskega sveta, od tega je **13 članov glasovalo ZA**.

Sklep **JE BIL sprejet.**

**in**

**S K L E P št. 243**

**Sprejme se Odlok o proračunu občine Rogašovci za leto 2014 v drugi obravnavi.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

**S K L E P št. 244**

**Sprejme se letni načrt ravnanja z nepremičnim premoženjem občine Rogašovci za leto 2014 v predlagani obliki.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

**S K L E P št. 245**

**Sprejme se Sklep o določitvi odstotka vrednosti pravnih poslov, ki jih lahko župan sklene ne glede na njihovo vključenost v veljavni načrt ravnanja s stvarnim premoženjem v predlagani obliki.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

***Tč. 5 – Odlok o načinu izvajanja obveznih občinskih gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v Občini Rogašovci – 1. obravnava***

Uvod k tej točki je podala predstavnica občinske uprave Nataša Hašaj. Povedala je, da je predlog odloka obravnavala Komisija za statut in pravna vprašanja. Člani so na vsebino odloka podali svoje ugotovitve in predlagali nekatere spremembe in dopolnitve, ki so razvidne iz priloženega zapisnika. Nekatere predloge komisije je bilo potrebno še dodatno preveriti. Občinska uprava je zadeve preverila, odgovori pa so bili podani na seji občinskega sveta.

**Razpravljali so: Andreja Nemec in Julijana Meckar**

Predlog obeh je bil, da se naj globe uskladijo z ostalimi, da ne bi prihajalo do odstopanj.

Po končani razpravi so bile upoštevane naslednje spremembe in dopolnitve odloka:

- spremeni se tretji odstavek 16. člena tako, da glasi: »Kataster javnih služb z vsemi zbirkami podatkov pripravi izvajalec javnih služb v sodelovanju z občino. Kataster je last občine in se vodi skladno s predpisi, ki urejajo vodenje zbirnega katastra gospodarske javne infrastrukture, in usklajeno s standardi in normativi geografskega informacijskega sistema.«;

- v prvem odstavku 25. člena se beseda »prihodnje« nadomesti z besedo »tekoče«;

- v 33. členu se besedilo »v sklopu CEROP« črta;

- v 35. člen odloka se doda nov tretji odstavek, ki glasi: »Enako se kaznuje morebitne nepooblaščene izvajalce opredeljene v peti alineji 23. člena tega odloka.«;

- v 36. členu se določijo nove globe in sicer se pravno osebo, samostojnega podjetnika posameznika, oziroma posameznika, ki samostojno opravlja dejavnost – povzročitelja ali imetnika komunalnih odpadkov kaznuje z globo v višini 400,00 EUR, za odgovorno osebo pravne osebe, samostojnega podjetnika posameznika oziroma posameznika, ki samostojno opravlja dejavnost se določi globa v višini 150,00 EUR in za posameznika – povzročitelja komunalnih odpadkov globa v višini 100,00 EUR.

Ker dodatnih pripomb ni bilo, je župan dal na glasovanje

**S K L E P št. 246**

**Sprejme se** **Odlok o načinu izvajanja obveznih občinskih *gospodarskih* javnih služb obdelave *določenih vrst* komunalnih odpadkov in odlaganja ostankov predelave ali odstranjevanja komunalnih odpadkov v občini Rogašovci v prvi obravnavi s predlaganimi spremembami.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

Glede na potek obravnave odloka je župan dal na glasovanje

**S K L E P št. 247**

**Na tej seji se opravi tudi druga obravnava Odloka o načinu izvajanja obveznih občinskih *gospodarskih* javnih služb obdelave *določenih vrst* komunalnih odpadkov in odlaganja ostankov predelave ali odstranjevanja komunalnih odpadkov v občini Rogašovci.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

**in**

**S K L E P št. 248**

**Sprejme se** **Odlok o načinu izvajanja obveznih občinskih *gospodarskih* javnih služb obdelave *določenih vrst* komunalnih odpadkov in odlaganja ostankov predelave ali odstranjevanja komunalnih odpadkov v občini Rogašovci v drugi obravnavi.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

***Tč. 6 - Obravnava Sklepa o določitvi cen programov in števila otrok v oddelkih v vzgojno varstvenih enotah pri JVIZ OŠ Sveti Jurij***

Obrazložitev je pripravila in podala Marija Saje. Povedala je, da je predlog nove ekonomske cene pripravila strokovna služba JVIZ OŠ Sv. Jurij. Cene programov v vzgojno varstvenih enotah (v nadaljevanju vrtec), pri Javnem vzgojno-izobraževalnem zavodu Osnovna šola Sveti Jurij, bi tako mesečno na otroka znašle:

dnevni program za otroke prvega starostnega obdobja (1-3 let) 468,17 EUR

dnevni program za otroke drugega starostnega obdobja (3-6 let) 316,51 EUR.

Staršem otrok, za katere je Občina Rogašovci po veljavnih predpisih dolžna kriti del cene programa in imajo otroka vključenega v program predšolske vzgoje v javnem vrtcu na območju Občine Rogašovci, se veljavna ekonomska cena za otroka, za katerega se plačuje program predšolske vzgoje, na osnovi Pravilnika o plačilih staršev za programe v vrtcih, dodatno zniža za delež subvencije občine tako, da plačajo z odločbo določeno plačilo od naslednjih osnov:

za dnevni program za otroke prvega starostnega obdobja (1-3 let): 390,65 EUR (subvencija občine je 77,52 EUR),

za dnevni program za otroke drugega starostnega obdobja (3-6 let): 294,00 EUR (subvencija občine 22,51 EUR).

V predlog nove ekonomske cene so vključeni vsi planirani stroški dela, materialni stroški ter stroški živil, razen dodatnih stroškov dela.

Razprave ni bilo, zato je župan predlagal v sprejem sklep:

**S K L E P št. 249**

**Sprejme se sklep o določitvi cen programov in števila otrok v oddelkih v vzgojno varstvenih enotah pri JVIZ OŠ Sveti Jurij v predlagani obliki.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

***Tč. 7 – Sofinanciranje delovanja Dnevnega centra za otroke in mladostnike Kekec***

V uvodu te točke je kratko obrazložitev podala Nataša Hašaj. Povedala je, da je dnevni center namenjen svetovalnemu delu z otroci in mladostniki, vključuje individualno obravnavo otroka in mladostnika glede na njegovo stisko in težave ter načrtovanje nadaljnjih korakov glede potreb otroka. Otroci so v dnevni center vključeni tudi v različne aktivnosti.

Predlog financiranja je pripravil CSD, ki se bo prijavil tudi na razpis za dodatna sredstva za namene sofinanciranje delovanja tega centra. Znesek, ki bi ga naj financirala naša občina je 25,50 EUR mesečno oz. 305,98 EUR letno z že upoštevanim deležem pridobljenim iz prijave na razpis CSD.

Člani občinskega sveta niso imeli nobenih pripomb, zato je župan dal na glasovanje

**S K L E P št. 250**

**Potrdi se predlog sofinanciranja delovanja dnevnega centra za otroke in mladostnike Kekec za leto 2014, ki znaša 25,50 EUR mesečno oz. 305,98 letno.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

***Točka 8 – Pristop občine Rogašovci h konvenciji županov***

V uvodu je župan predstavil vsebino te točke: Konvencija županov je evropsko gibanje, v katerem sodelujejo lokalne in regionalne oblasti - OBČINE, ki so se prostovoljno zavezale k povečanju energetske učinkovitosti in uporabi obnovljivih virov energije na svojih območjih. Podpisniki Konvencije se zavezujejo, da bodo izpolnili in presegli cilj Evropske unije 20 % zmanjšanja emisij CO2 do leta 2020.

Lokalne oblasti igrajo vodilno vlogo pri blaženju podnebnih sprememb. Sodelovanje v Konvenciji županov jim pri teh prizadevanjih nudi podporo, saj jim zagotavlja priznanje, sredstva in priložnosti za mrežno povezovanje, ki je potrebno, da lahko svoje energetske in podnebne zaveze privedejo do naslednje ravni.

Razprave ni bilo, zato je župan predlagal v sprejem

**S K L E P št. 251**

**Občinski svet pooblašča župana za podpis Konvencije županov in s tem pristop občine Rogašovci h Konvenciji županov.**

**Pred glasovanjem je bilo prisotnih 15 članov** občinskega sveta, od tega je **15 članov glasovalo ZA**.

Sklep **JE BIL sprejet.**

***Tč. 10 – Pobude in vprašanja***

**Karel Horvat** je vprašal, ali lahko občina pridobi podatke o občanih, ki imajo stalno prebivališče prijavljeno v Avstriji?

Občinska uprava s temi podatki ne razpolaga.

**Andreja Kisilaka** je zanimalo, ali je možno plačevanje položnic gotovinsko na občini?

Naša občina nima gotovinskega poslovanja, priporoča se plačevanje prek trajnika, kar je bolj smiselno.

***Tč. 11 – Razno***

Ni bilo razprave.

Seja je bila končana ob 20.00

Zapisala Župan občine

Simona Janič Edvard Mihalič

**Zapisnik je bil zaključen s sklepom št. 251.**